
របាយការណ៍ ខែមីនា
ពីថ្ងៃទី០១ ដល់ថ្ងៃទី៣១ ខែមករា ឆ្នាំ២០២២
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០២ ​ថ្ងៃទី០៦ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមពិធីផ្សព្វផ្សាយខ្លឹមសារអនុក្រឹត្យ និងសេចក្តីសម្រេចស្តីពីគណៈកម្មាធិការសម្របសម្រួលថ្នាក់ជាតិប្រឆាំងការសម្អាតប្រាក់និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យ (គ.ស.ហ) នៅសណ្ឋាគារសុខាភ្នំពេញ ក្រោមអធិបតីភាពដ៏ខ្ពង់ខ្ពស់ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាប្រធាន គ.ស.ហ​ ។ ពីធីផ្សព្វផ្សាយនេះ ក៏ទទួលបានការអញ្ជើញចូលរួមពីឯកឧត្តម លោកជំទាវ លោក លោកស្រី ដែលអញ្ជើញមកពីក្រសួង-ស្ថាប័នពាក់ព័ន្ធនឹងការងារប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យជាច្រើនរូបផងដែរ។
· ថ្ងៃទី១០ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំពិភាក្សាកែសម្រួលខ្លឹមសាររបាយការណ៍បូក សរុបលទ្ធផលការងារប្រចាំឆ្នាំ២០២១ និងទិសដៅការងារឆ្នាំ២០២២ របស់គណៈកម្មាធិការជាតិប្រយុទ្ធប្រឆាំងការជួញដូរមនុស្ស ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ លោកជំទាវ ឧត្តមសេនីយ៍ឯក វេជ្ជបណ្ឌិត  ប៉ុណ្ណ សំខាន់ អគ្គលេខាធិការអគ្គលេខាធិការដ្ឋាន គ.ជ.ប.ជ ដោយមានការអញ្ជើញចូលរួមពីឯកឧត្តមអគ្គលេខាធិការរង ទទួលបន្ទុកជំនួយកិច្ចការអនុវត្តច្បាប់ ជំនួយកិច្ចការការពារជនរងគ្រោះ ជំនួយកិច្ចការ​យុត្តិធម៌ ទីប្រឹក្សាអគ្គលេខាធិការដ្ឋាន គ.ជ.ប.ជ ប្រធាន អនុប្រធានក្រុមជំនួយកិច្ចការយុត្តិធម៌ និងក្រុមការងារទទួលបន្ទុកការងារបូករសរុបរបាយការណ៍ របស់អគ្គលេខាធិការដ្ឋាន គ.ជ.ប.ជ ផងដែរ។ 
· ថ្ងៃទី១៣ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង និងលោកប្រធានក្រុមជំនួយកិច្ចការរអនុវត្តច្បាប់​ បានអញ្ជើញចូលរួមកិច្ចប្រជុំពិនិត្យវឌ្ឍនភាពការងារ និងរបៀបរបបការងារនៅក្នុងអគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ ឧត្តមសេនីយ៍ឯក  វេជ្ជបណ្ឌិត ប៉ុណ្ណ សំខាន់ អគ្គលេខាធិការ ដោយមានការអញ្ជើញចូលរួមពីឯកឧត្តមអគ្គលេខាធិការរង ទទួលបន្ទុកក្រុមជំនួយកិច្ចការទាំង៦ កិច្ចការដ្ឋបាល លេខាធិការដ្ឋាន ប្រធាន អនុប្រធានក្រុមជំនួយកិច្ចការ យុត្តិធម៌ បង្ការទប់ស្កាត់ អនុវត្តច្បាប់ ទេសន្តប្រវេសន៍ និងការពាររងគ្រោះរបស់អគ្គលេខាធិការដ្ឋាន គ.ជ.ប.ជ ផងដែរ។
· ថ្ងៃទី១៨ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ បានអញ្ជើញចូលរួមកិច្ចប្រជុំពាក់ព័ន្ធការធ្វើបច្ចុប្បន្នភាពលើសៀវភៅគោលការណ៍ណែនាំ ស្តីពីបែបបទ និងនីតិវិធីនៃការកំណត់អត្តសញ្ញាណជនរងគ្រោះដោយអំពើជួញដូរមនុស្ស ដើម្បីផ្តល់សេវាសមស្រប ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពី  លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម លោកជំទាវ អគ្គលេខាធិការរង ឯកឧត្តមទីប្រឹក្សា ប្រធានលេខាធិការដ្ឋានរដ្ឋបាលសរុប ប្រធាន អនុប្រធានក្រុមជំនួយកិច្ចការទាំង៦ នៃអគ្គលេខាធិការដ្ឋា គ.ជ.ប.ជ និងមន្រ្តីពាក់ព័ន្ធមួយចំនួនទៀត ។
· ថ្ងៃទី២១ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ បានអញ្ជើញចូលរួមពិធីចុះហត្ថលេខាលើអនុស្សារណៈនៃការយោគយល់ រវាងគណៈកម្មាធិការជាតិប្រយុទ្ធប្រឆាំងជួញដូរមនុស្ស  និងអង្គការការីតាស្វីស ស្តីពីការប្រយុទ្ធប្រឆាំងជួញដូរមនុស្ស និងរាល់ទម្រង់នៃការកេងប្រវ័ញ្ចក្នុងការធ្វើចំណាកស្រុក ឆ្នាំ ២០២២-២០២៤ ។  អញ្ជើញមានវត្តមាននៅក្នុងកម្មវិធី លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ លោកជំទាវ ឧត្តមសេនីយ៍ឯក វេជ្ជបណ្ឌិត  ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម លោកជំទាវជាអគ្គលេខាធិការរង ទទួលបន្ទុកក្រុមជំនួយកិច្ចការទាំង៦ ប្រធានលេខាធិការដ្ឋាន គ.ជ.ប.ជ និងលោក ម៉ាក ក្លកល័រ នាយកប្រចាំប្រទេសរបស់អង្គការការីតាសស្វីស វេជ្ជបណ្ឌិត សំ សុវណ្ណារិទ្ធ នាយកប្រតិបត្តិអង្គការតំណក់ទឹកនៅកម្ពុជា និងសហការី ។
· ថ្ងៃទី២៤ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ព្រមទាំងថ្នាក់ដឹកនាំ និងមន្ត្រីក្រុមជំនួយកិច្ចការរអនុវត្តច្បាប់​ បានអញ្ជើញចូលរួមកិច្ចប្រជុំពិនិត្យបច្ចុប្បន្នភាព និងការបំពេញសាលាកប័ត្រព័ត៌មានរបស់មន្ត្រីនគរបាលជាតិ របស់អគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ  សំខាន់ អគ្គលេខាធិការ  គ.ជ.ប.ជ ដោយមានការអញ្ជើញចូលរួមពី ឯកឧត្តម  លោកជំទាវអគ្គលេខាធិការរង  ប្រធាន អនុប្រធានលេខាធិការដ្ឋានរដ្ឋបាល សរុប ប្រធាន  អនុប្រធានក្រុជំនួយកិច្ចការទាំង៦ នាយ នាយរងការិយាល័យ  និងមន្រ្តីក្រោមឱវាទជាច្រើនរូបទៀត។
· ថ្ងៃទី២៧ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិបានអញ្ជើញចូលរួមកិច្ចប្រជុំពិភាក្សាជាមួយតំណាងអង្គភាពស៊ើបការណ៍ហិរញ្ញវត្ថុកម្ពុជា នៅបន្ទប់ប្រជុំអគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពី  លោកជំទាវ សាយ សំអាត ប្រធានអង្គភាពស៊ើបការណ៍ហិរញ្ញវត្ថុកម្ពុជា និងសហការី លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តមអគ្គលេខាធិការរងទទួលបន្ទុកលេខាធិការដ្ឋាន និងអនុវត្តច្បាប់ ព្រមទាំងតំណាងនាយកដ្ឋានប្រឆាំងការជួញដូរមនុស្ស និងការពារអនីតិជនផងដែរ ។​
· ថ្ងៃទី២៨ ខែមករា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ( អ.អ.ផ ) បានអញ្ជើញចូលរួមកិច្ចប្រជុំលើកទី១នៃអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ក្រោមអធិបតីភាព ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ និងជាប្រធាន អ.អ.ផ។ កិច្ចប្រជុំនេះបានធ្វើឡើងនៅសណ្ឋាគារសុខាភ្នំពេញ គឺដើម្បីពិនិត្យ និងពិភាក្សាដោយផ្តោតជាសំខាន់ទៅលើរបាយការណ៍ស្តីពីសកម្មភាពការងារ និងបញ្ហាប្រឈមពាក់ព័ន្ធនឹងការប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យ ក៏ដូចជាលើកទិសដៅការងារ និងការរៀបចំយន្តការការងារ ដើម្បីឆ្លើយតបទៅនឹងផែនការសកម្មភាពការងារដែលត្រូវបានដាក់ចេញដោយក្រុមការងារត្រួតពិនិត្យរួមនៃក្រុមអាស៉ីប៉ាស៉ីហ្វិកអំពីកិច្ចសហប្រតិបត្តិការអន្តរជាតិ (ICRC-JG)។ កិច្ចប្រជុំនេះ ក៏មានការអញ្ជើញចូលរួមពីអនុប្រធាន និងសមាជិកនៃ អ.អ.ផ. ដែលអញ្ជើញមកពីក្រសួង-ស្ថាប័នពាក់ព័ន្ធនឹងការងារប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យ។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែចេត្រ ឆ្នាំខាល ចត្វាស័ក ព.ស២៥៦៦
រាជធានីភ្នំពេញ ថ្ងៃទី.............ខែមីនាឆ្នាំ២០២២
ប្រធានក្រុមជំនួយកិច្ចការ
បានឃើញ និងសូមគោរពជូន
លោកជំទាវឧត្តមសេនីយ៍ឯក វេជ្ជ. អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែចេត្រ ឆ្នាំខាល ចត្វាស័ក ព.ស២៥៦៦
រាជធានីភ្នំពេញ ថ្ងៃទី.............ខែមីនា ឆ្នាំ២០២០២២
អគ្គលេខាធិការរង

